Ieslodzījuma vietu pārvaldes

sarunu procedūras

**"Katlu mājas tehniskā apkope Daugavgrīvas cietumā"**

pamatojums

protokols Nr. 2018/111/1

Rīgā, 2018. gada 29. oktobrī

Ar Ieslodzījuma vietu pārvaldes (turpmāk – Pārvalde) priekšnieka 2018. gada 2. janvāra rīkojumu Nr. 1 "Par iepirkumu komisijas izveidošanu" izveidotās iepirkumu komisijas (turpmāk – Iepirkumu komisija) sarunu procedūras "Katlu mājas tehniskā apkope Daugavgrīvas cietumā" (identifikācijas Nr. IeVP 2018/111) (turpmāk – Iepirkums) sēdē plkst. 9.40, Stabu ielā 89, Rīgā, 314. kabinetā, piedalās:

**Iepirkumu komisijas priekšsēdētāja vietniece:** Pārvaldes centrālā aparāta Grāmatvedības daļas informācijas uzskaites galvenā speciāliste kapteine Jūlija Baranova.

**Iepirkumu komisijas locekļi:**

Pārvaldes centrālā aparāta Tiesvedības daļas galvenā juriste kapteine Olga Sparāne;

Pārvaldes centrālā aparāta Projektu izstrādes daļas vecākā referente kapteine Una Zvaigzne;

Pārvaldes centrālā aparāta Uzraudzības daļas galvenais inspektors majors Madars Vekmanis;

Pārvaldes centrālā aparāta Apsardzes daļas galvenais inspektors majors Vadims Petruhins.

**Protokolē:**

Pārvaldes centrālā aparāta Iepirkumu un līgumu daļas galvenā speciāliste kapteine Vineta Vietniece.

**Sēdi vada:** J. Baranova.

**Sēdes gaita:**

U. Zvaigzne informē, ka ar Iepirkumu komisijas 2018. gada 22. oktobra lēmumu Pārvaldes iepirkums "Katlu mājas tehniskā apkope Daugavgrīvas cietumā" (iepirkuma identifikācijas numurs IeVP 2018/102) tika izbeigts bez rezultāta, sakarā ar to, ka Iepirkumam netika iesniegts neviens piedāvājums.

O. Sparāne informē, ka Publisko iepirkumu likuma (turpmāk – Likums) 9. panta divdesmit pirmās daļas 3. punkts nosaka, ka pasūtītājs ir tiesīgs nepiemērot Likuma 9. panta sestās un astotās daļas noteikumus (t.i. attiecībā uz izsludināšanu Publikāciju vadības sistēmā (sestā daļa) un netiek piemērojami izslēgšanas noteikumi (astotā daļa)) un, ja iepriekš ir veikts iepirkums Likuma 9. pantā noteiktajā kārtībā un tajā nav iesniegti piedāvājumi, – ievērojot nosacījumu, ka iepirkuma līguma noteikumi būtiski neatšķiras no iepriekš veiktajā iepirkumā paredzētajām iepirkuma līguma izpildes prasībām.

Ņemot vērā iepriekš minēto, Iepirkumu komisija nolemj veikt sarunu procedūru par minēto Iepirkuma priekšmetu, nosūtot uzaicinājumus pretendentiem piedalīties sarunās un iesniegt piedāvājumu, ievērojot šā protokola pielikumā minētās prasības.

**Iepirkumu komisijas lēmums:**

Nopublicēt šo protokolu un piedāvājuma iesniegšanas prasības Pārvaldes tīmekļvietnē [www.ievp.gov.lv](http://www.ievp.gov.lv) un noteikt piedāvājuma iesniegšanas termiņu līdz **2018. gada 5. novembra plkst. 11.00**. Nosūtīt uzaicinājumu pretendentiem piedalīties sarunās.

Piedāvājuma dokumentus var iesniegt: elektroniski – [ievp@ievp.gov.lv](mailto:ievp@ievp.gov.lv); pa faksu tālruņa numurs: 67278697 vai personīgi iesniedzot Ieslodzījuma vietu pārvaldē darba dienās no plkst. 8.30 līdz plkst. 12.30 un no plkst. 13.00 līdz plkst. 17.00, Stabu ielā 89, Rīgā, 433. kabinetā (tālruņa numurs 67290122, 67290345).

Sēde beidzās plkst. 10.10.

Iepirkumu komisijas priekšsēdētāja vietniece: J. Baranova

Iepirkumu komisijas locekļi: O. Sparāne

U. Zvaigzne

M. Vekmanis

V. Petruhins

Protokolētājs: V. Vietniece

2018. gada 29. oktobra

protokola Nr. 2018/111/1

pielikums

**Piedāvājuma iesniegšanas prasības**

1. **Pretendenta kvalifikācija**

Prasības pretendentam (kā arī pretendenta norādītajai personai, uz kuras iespējām pretendents balstās), kas nepieciešamas, lai novērtētu pretendentu.

1. Pretendentam **jāiesniedz:**

1.1. **apliecinājums**, ka pretendents darbojas katlu mājas apkalpošanas un remontdarbu jomā, un pēdējo 3 (trīs) gadu laikā pretendentam ir pieredze vismaz 2 (divu) Iepirkuma priekšmetam atbilstošu apkopes un remontdarbu līgumu izpildē. Par Iepirkuma priekšmetam atbilstošu līgumu tiks uzskatīts tāds līgums, kura ietvaros gada laikā ir izpildīts tāds apkopes un remontdarbu apjoms, kas nav mazāks par tehniskajā specifikācijā norādīto.  Objektiem, kuros attiecīgie darbi veikti, jābūt pabeigtiem un pieņemtiem ekspluatācijā;

1.2.**atsauksmes** (vai citi pierādījumi par to, ka darbi ir veikti kvalitatīvi un pabeigti noteiktajā termiņā) no 1.1. apakšpunktā minēto apkopju un remontdarbu pasūtītājiem. **Atsauksmēs jābūt norādei, vai līgums tika izpildīts noteiktajā termiņā un kvalitatīvi**;

1.3.**apliecinājums** (sertifikāts, licence) vai cita dokumenta kopija, kas apliecina, ka ir tiesības veikt apkures katlu mājas apkopes un remonta darbus.

**2. Piedāvājuma izvēles kritēriji**

Par pretendenta piedāvājuma izvēles kritēriju tiek noteikts piedāvājums ar viszemāko līgumcenu, kas atbilst minētajām kvalifikācijas prasībām un tehniskajai specifikācijai, ar visām izmaksām, iekļaujot nodokļus un izdevumus, bez pievienotās vērtības nodokļa (turpmāk – PVN).

Līgumcenā ir jāiekļauj visi nodokļi (izņemot PVN) un izdevumi, t.sk. saistīti ar tehniskajā specifikācijā nenorādītu un neparedzētu darbu izpildi, kas tehnoloģiski saistīta ar Iepirkuma priekšmetu īstenošanu līguma projektā noteiktajā termiņā un vietā.

**3. Tehniskā specifikācija**

Pretendentiem jāiesniedz tehniskais piedāvājums, kurš noformēts saskaņā ar tehnisko specifikāciju.

**Tehniskais uzdevums katlu mājas tehniskai apkopei**

Lai nodrošinātu Daugavgrīvas cietuma Grīvas nodaļas katlu mājas bezavārijas darbību 2018/2019. gada apkures sezonas periodā, nepieciešams veikt sekojošus apkopes un remonta darbus un iegādāties sekojošus materiālus:

1. Siltumtrases Trīsceļa vārsta (PN 6, DN150), Puspagrieziena vārsta (DN150, butterfly) maiņa;
2. Katla dūmgāzes devēja, signālu pārveidotāja maiņa – 2 gab.;
3. Ūdens sildāmā katla AUSK-BIO 1 un AUSK-BIO 2 kurtuves ugunsizturīgu ķieģeļu iekšēja apmūrējuma nomaiņa;
4. Ūdens sildāmā katla AUSK-BIO 1 un AUSK-BIO 2 siltummaiņu tīrīšana saskaņā ar apkalpošanas reglamentu (nepieciešams veikt vienu reizi gadā);
5. Atjaunot ugunsgrēka signalizācijas funkcionalitāti, veicot dūmu detektoru nomaiņu uz siltum detektoriem vai siltuma kabeļiem.

Pretendentiem ir jāveic objekta apskati, lai precizētu darba un materiālu apjomu.

Pretendenti objektu var apmeklēt darba dienā no plkst. 10.00 līdz 16.00, pēc adreses 18. novembra iela 66 A, Daugavpils, LV–5401, iepriekš nosūtot informāciju (speciālistu vārdu, uzvārdu, personas kodu) par apmeklējumu uz e-pasta adresi [andrejs.satohins@ievp.gov.lv](mailto:andrejs.satohins@ievp.gov.lv) tālr. 65440662, mob. 29464032.

**4. Finanšu piedāvājums**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*pretendenta nosaukums)* piedāvā veikt apkopi par šādu cenu:

|  |  |
| --- | --- |
| Nosaukums | **Līgumcena\*** EUR, bez pievienotās vērtības nodokļa (piedāvājuma izvēles kritērijs) |
| Katlu mājas tehniskā apkope Daugavgrīvas cietumā |  |

\*Līgumcenā ir iekļauti visi nodokļi (izņemot PVN) un izdevumi (t.sk. transporta pakalpojumi, piegādes, muitas u.c. izmaksas t.sk. saistīti ar tehniskajā specifikācijā nenorādītu un neparedzētu darbu izpildi, kas tehnoloģiski saistīti ar Iepirkuma priekšmetu īstenošanu noteiktajā termiņā un vietā).

Pretendentiem jāiesniedz **Darbu izpildes tāme**.